વડોદરાના નવાયાર્ડ વિસ્તારમાંથી સાતસો કિલો ગૌવંશનું માંસ પકડવામાં આવ્યુ હતુ. તેની સાથે સત્તર જેટલા પશુઓને પણ જીવતા બચાવી લેવામાં આવ્યા હતા. જેના પગલે વડોદરા મ્યુનિસિપલ કોર્પોરેશનના આરોગ્ય વિભાગ દ્વારા છ દુકાનને સીલ મારી હતી. સૂત્રોના જણાવ્યા અનુસાર તાજેતરમાં આવી રહેલા ઇદના તહેવાર પૂર્વે કેટલાક વિસ્તારમાં ગૌવંશના માંસનો વેપાર વધી ગયો છે. તેવા સંજોગોમાં બુધવારે સવારે પ્રાણી ક્રૂરતા નિવારણ સંસ્થાના કેટલાક કાર્યકરોએ પોલીસને સાથે રાખીને નવાયાર્ડ વિસ્તારમાં આવેલા ખાટકીવાડમાં દરોડા પાડ્યા હતા.